CELEX: 32012R0996
Language: mt
Date: 2012-10-26 00:00:00
Title: Regolament ta’ Implimentazzjoni tal-Kummissjoni (UE) Nru 996/2012 tas- 26 ta’ Ottubru 2012 li jimponi kundizzjonijiet speċjali li jirregolaw l-importazzjoni tal-għalf u l-ikel li joriġina jew li ġej mill-Ġappun wara l-aċċident fl-impjant nukleari ta’ Fukushima u li jħassar ir-Regolament ta' Implimentazzjoni (UE) Nru 284/2012  Test b’relevanza għaż-ŻEE

27.10.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 299/31
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 996/2012
      tas-26 ta’ Ottubru 2012
      li jimponi kundizzjonijiet speċjali li jirregolaw l-importazzjoni tal-għalf u l-ikel li joriġina jew li ġej mill-Ġappun wara l-aċċident fl-impjant nukleari ta’ Fukushima u li jħassar ir-Regolament ta' Implimentazzjoni (UE) Nru 284/2012
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel (1), u b’mod partikolari l-Artikolu 53(1)(b)(ii) tiegħu,
      Billi:
      
                  (1)
               
               
                  L-Artikolu 53 tar-Regolament (KE) Nru 178/2002 jipprevedi l-possibbiltà li jiġu adottati miżuri ta’ emerġenza tal-Unjoni xierqa għall-ikel u l-għalf importati minn pajjiż terz biex titħares is-saħħa pubblika, is-saħħa tal-annimali jew l-ambjent, u dan meta r-riskju ma jistax jiġi kkontrollat b’mod sodisfaċenti permezz ta’ miżuri li jittieħdu mill-Istati Membri individwalment.
               
            
                  (2)
               
               
                  Wara l-aċċident fl-impjant nukleari ta’ Fukushima fil-11 ta’ Marzu 2011, il-Kummissjoni ġiet infurmata li l-livelli ta' radjonuklidi f’ċerti prodotti tal-ikel li joriġinaw mill-Ġappun qabżu l-livelli ta’ azzjoni fl-ikel applikabbli fil-Ġappun. Kontaminazzjoni bħal din tista’ toħloq theddida għas-saħħa pubblika u tal-annimali fl-Unjoni u għalhekk ġie adottat ir-Regolament ta’ Implimentazzjoni tal-Kummissjoni (UE) Nru 297/2011 tal-25 ta' Marzu 2011 li jimponi kundizzjonijiet speċjali dwar l-importazzjoni ta’ għalf u ikel li joriġina jew ġej mill-Ġappun wara l-aċċident fl-impjant nukleari ta’ Fukushima (2). Dak ir-Regolament ġie sostitwit bir-Regolament ta' Implimentazzjoni tal-Kummissjoni (UE) Nru 961/2011 (3) li aktar tard kien sostitwit bir-Regolament ta' Implimentazzjoni tal-Kummissjoni (UE) Nru 284/2012 (4).
               
            
                  (3)
               
               
                  Ir-Regolament (UE) Nru 284/2012 ġie emendat bosta drabi sabiex iqis l-iżvilupp tas-sitwazzjoni. Minħabba li jeħtieġu jsiru aktar emendi, huwa xieraq li r-Regolament ta’ Implimentazzjoni (UE) Nru 284/2012 jiġi sostitwit b’Regolament ġdid.
               
            
                  (4)
               
               
                  Il-miżuri eżistenti ġew riveduti filwaqt li ġiet meqjusa aktar minn 26 000 dejta ta’ okkorrenza dwar ir-radjuattività fl-għalf u l-ikel provduta mill-awtoritajiet Ġappuniżi li jikkonċernaw it-tieni staġun ta' tkabbir wara l-inċident.
               
            
                  (5)
               
               
                  Huwa xieraq li jiġu esklużi kunsinni personali mill-applikazzjoni tad-dispożizzjonijiet ta’ dan ir-Regolament. Għal għalf u ikel li joriġina mill-annimali għandha ssir referenza għad-dispożizzjonijiet stipulati fir-Regolament tal-Kummissjoni Nru 206/2009 tal-5 ta’ Marzu 2009 dwar l-introduzzjoni fil-Komunità ta' kunsinni personali ta' prodotti li joriġinaw mill-annimali u li jemenda r-Regolament (KE) 136/2004 (5). Għal ikel u għalf ieħor, għandu jiġi stipulat li l-kunsinni jistgħu jitqiesu bħala kunsinni personali biss jekk mhumiex kummerċjali u huma għal persuna privata għal konsum jew użu personali.
               
            
                  (6)
               
               
                  L-awtoritajiet Ġappuniżi pprovdew tagħrif estensiv lill-Kummissjoni li flimkien max-xarbiet alkoħoliċi li diġà huma eżentati (is-sake, il-whiskey u x-shochu) xarbiet oħra mhux alkoħoliċi ma fihomx livelli li jistgħu jitkejlu ta' radjuattività. Il-proċess ta’ ppolixxjar fermentazzjoni jnaqqas ir-radjuattività fix-xarba alkoħolika b’livell sinifikanti. Għalhekk huwa xieraq li jiġu esklużi sċerti xarbiet alkoħoliċi oħra mill-kamp ta’ applikazzjoni ta’ dan ir-Regolament sabiex jitnaqqas il-piż amministrattiv għall-awtoritajiet Ġappuniżi u għall-awtoritajiet kompetenti tal-Istati Membri li qed jimpurtaw.
               
            
                  (7)
               
               
                  Id-dejta ppreżentata mill-awtoritajiet Ġappuniżi tipprovdi evidenza li ma għadhiex meħtieġa li jkun meħtieġ it-teħid ta' kampjuni u analiżi tal-ikel u l-għalf li joriġinaw fil-prefetturi ta' Yamanashi u Shizuoka dwar il-preżenza ta’ radjuattività qabel l-esportazzjoni lejn l-Unjoni. Ir-rekwiżit għat-teħid ta’ kampjuni u l-analiżi għandhom jinżammu għat-te minn Shizuoka u l-faqqiegħ minn Shizuoka u Yamanashi.
               
            
                  (8)
               
               
                  Minħabba li għadhom jinstabu livelli ta’ radjuattività li mhumiex konformi jew li huma sinifikanti fl-ikel u l-għalf li joriġinaw fil-prefettura ta’ Fukushima, huwa xieraq li jinżamm ir-rekwiżit eżistenti ta’ teħid ta’ kampjuni u analiżi qabel l-esportazzjoni lejn l-Unjoni għall-ikel u l-għalf kollu li joriġina f’dik il-prefettura. Madankollu, l-eżenzjonijiet ġenerali, bħal dawk għal xarbiet alkoħoliċi u kunsinni personali, għandhom ikomplu jiġu applikati b’rabta ma' tali ikel u għalf.
               
            
                  (9)
               
               
                  Fir-rigward tal-prefetturi ta' Gunma, Ibaraki, Tochigi, Miyagi, Saitama, Tokyo, Iwate, Chiba and Kanagawa li bħalissa huwa meħtieġ li jittieħdu kampjuni u jiġi analizzat l-ikel u l-għalf kollu qabel l-esportazzjoni lejn l-Unjoni, huwa xieraq li dak ir-rekwiżit ikun limitat għall-faqqiegħm it-te, prodotti tal-ħut, ċerti pjanti selvaġġi li jittieklu, ċertu ħaxix, ċertu frott, ross u fażola tas-sojja u l-prodotti proċessati u derivati minnhom. L-istess rekwiżiti għandhom japplikaw għal oġġetti tal-ikel komposti li fihom aktar minn 50 % ta’ ingredjent/i li għalih huma meħtieġa testijiet qabel esportazzjoni lejn l-Unjoni.
               
            
                  (10)
               
               
                  Il-kontrolli mwettqa waqt l-importazzjoni juru li l-kundizzjoni speċjali stipulati mil-liġi tal-Unoni huma implimentati sew mill-awtoritajiet Ġappuniżi u ma kienx hemm nuqqas ta’ konformità għal aktar minn sena. Għaldaqstant huwa xieraq li titnaqqas il-frekwenza ta’ kontrolli waqt l-importazzjoni u r-rappurtar tar-riżultati lill-Kummissjoni.
               
            
                  (11)
               
               
                  Huwa xieraq li tiġi prevista reviżjoni li jmiss tad-dispożizzjonijiet meta r-riżultati tat-teħid ta’ kampjuni u l-analiżi dwar il-preżenza tar-radjuattività tal-ikel u l-għalf tat-tielet staġun ta’ tkabbir wara l-inċident tkun disponibbli, jiġifieri sal-31 ta’ Marzu 2014. Madankollu, għall-prodotti li għalihom l-ħsad huwa prinċipalment fit-tieni parti tat-tieni staġun ta’ tkabbir u għaldaqstant id-dejta kollha tat-tieni staġun ta’ tkabbir għadha mhijiex disponibbli, huwa xieraq li tiġi prevista reviżjoni tad-dispożizzjonijiet għal dawn il-prodotti sal-31 ta’ Marzu 2013.
               
            
                  (12)
               
               
                  Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali.
               
            ADOTTAT DAN IR-REGOLAMENT:
      Artikolu 1
      Kamp ta' Applikazzjoni
      Dan ir-Regolament għandu japplika għall-għalf u l-ikel skont it-tifsira tal-Artikolu 1(2) tar-Regolament tal-Kunsill (Euratom) Nru 3954/87 (6) li joriġina jew li ġej mill-Ġappun, bl-esklużjoni ta’:
      
                  (a)
               
               
                  il-prodotti li ħarġu mill-Ġappun qabel it-28 ta' Marzu 2011;
               
            
                  (b)
               
               
                  il-prodotti li nħasdu u/jew li ġew ipproċessati qabel il-11 ta' Marzu 2011;
               
            
                  (c)
               
               
                  xarbiet alkoħoliċi li jaqgħu fi ħdan il-kodiċi NM 2203 sa 2208;
               
            
                  (d)
               
               
                  kunsinni personali tal-għalf u l-ikel li joriġinaw mill-annimali li huma koperti mill-Artikolu 2 tar-Regolament (KE) 206/2009;
               
            
                  (e)
               
               
                  kunsinni personali tal-għalf u l-ikel ħlief dawk li joriġinaw mill-annimali li mhumiex kummerċjali u għal persuna privata għal konsum u użu personali biss. F’każ ta’ dubju, il-piż tal-provi huwa tar-riċevitur tal-kunsinna.
               
            Artikolu 2
      Definizzjonijiet
      Għall-iskopijiet ta’ dan ir-Regolament, "miżuri tranżitorji previsti fil-leġiżlazzjoni Ġappuniża" tfisser il-miżuri tranżitorji adottati mill-awtoritajiet Ġappuniżi fl-24 ta’ Frar 2012 fir-rigward tal-livelli massimi għat-total taċ-ċesju-134 u ċ-ċesju-137 kif stipulati fl-Anness III.
      “Kunsinna” tfisser kwantità ta’ kwalunkwe għalf jew ikel li jaqa’ fi ħdan il-kamp ta’ applikazzjoni ta’ dan ir-Regolament tal-istess klassi jew deskrizzjoni, kopert mill-istess dokument/i, imwassal bl-istess mezzi ta’ trasport u ġejj mill-istess prefettura/i tal-Ġappun, fil-limiti permessi mid-dikjarazzjoni msemmija fl-Artikolu 5.
      Artikolu 3
      Importazzjoni fl-Unjoni
      L-għalf u l-ikel (minn hawn ’il quddiem - "il-prodotti") imsemmija fl-Artikolu 1 jistgħu jiġu impurtati biss fl-Unjoni jekk jikkonformaw ma’ dan ir-Regolament.
      Artikolu 4
      Livelli massimi taċ-ċesju-134 u ċ-ċesju-137
      1.   Il-prodotti msemmija fl-Artikolu 1, ħlief għal dawk li jidhru fl-Anness III, għandhom jikkonformaw mal-livell massimu għat-total taċ-ċesju-134 u ċ-ċesju-137 kif stipulat fl-Anness II.
      2.   Il-prodotti li jidhru fl-Anness III għandhom jikkonformae mal-livell massimu għaċ-ċesju radjuattiv stipulat f’dak l-Aness.
      Artikolu 5
      Dikjarazzjoni
      1.   Kull kunsinna ta' prodotti msemmija fl-Artikolu 1 għandha tkun akkumpanjata minn dikjarazzjoni valida mfassla u ffirmata skont l-Artikolu 6.
      2.   Id-dikjarazzjoni msemmija fil-paragrafu 1 għandha:
      
                  (a)
               
               
                  tiċċertifika li l-prodotti jikkonformaw mal-leġiżlazzjoni fis-seħħ fil-Ġappun u
               
            
                  (b)
               
               
                  tispeċifika jekk il-prodotti jaqawx jew le taħt il-miżuri tranżitorji previsti fil-leġiżlazzjoni Ġappuniża.
               
            3.   Id-dikjarazzjoni msemmija fil-paragrafu 1 għandha wkoll tiċċertifika li:
      
                  (a)
               
               
                  il-prodott inħasad u/jew ġie pproċessat qabel il-11 ta’ Marzu 2011; jew
               
            
                  (b)
               
               
                  il-prodott, ħlief te u faqqiegħ li joriġinaw fil-prefettura ta’ Shizuoka u ħlief te u faqqiegħ li joriġinaw fil-prefettura ta’ Yamanashi, joriġina u ġej minn prefettura għajr dawk ta’ Fukushima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa u Iwate; jew
               
            
                  (c)
               
               
                  il-prodott joriġina fi Gunma, Ibaraki, Tochigi, Miyagi, Saitama, Tokyo, Chiba, Kanagawa u Iwate huwa kunsinnat minn hemm iżda mhux elenkat fl-Anness IV ta’ dan ir-Regolament (u konsegwentament ma hemmx bżonn analiżi qabel l-esportazzjoni); jew
               
            
                  (d)
               
               
                  il-prodott huwa kunsinnat mill-prefetturi ta’ Fukushima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa u Shizuoka, iżda ma joriġinax minn waħda minn dawn il-prefetturi u ma ġiex espost għar-radjoattività matul it-tranżitu; jew
               
            
                  (e)
               
               
                  meta l-prodott ikun te jew faqqiegħ li joriġinaw fil-prefettura ta' Shizuoka jew faqqiegħ li joriġina fil-prefettura ta’ Yamanashi, jew prodott derivat jew għalf jew ikel kompost li fih aktar minn 50 % ta' dawn il-prodotti, il-prodott huwa akkumpanjat minn rapport analitiku li jinkludi riżultati ta' teħid ta' kampjuni u analiżi; jew
               
            
                  (f)
               
               
                  meta l-prodott, elenkat fl-Anness IV ta’ dan ir-Regolament, joriġina fil-prefetturi ta’ Fukushima, Gunma, Ibaraki, Tochigi, Miyagi, Saitama, Tokyo, Chiba, Kanagawa u Iwate jew huwa għalf jew ikel kompost li fih aktar minn 50 % ta' dawn il-prodotti, il-prodott huwa akkumpanjat minn rapport analitiku li jinkludi riżultati ta' teħid ta' kampjuni u analiżi. Il-lista ta' prodotti fl-Anness IV hija bla ħsara għar-rekwiżiti tar-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel il-ġdid u l-ingredjenti tal-ikel il-ġdid (7). jew
               
            
                  (g)
               
               
                  meta l-oriġini tal-prodott hew tal-ingredjenti preżenti f'aktar minn 50 % mhuwiex magħruf, il-prodott huwa akkumpanjat minn rapport analitiku li jinkludi r-riżultati ta' teħid ta' kampjuni u analiżi.
               
            4.   Il-punt (f) tal-paragrafu 3 għandu japplika wkoll għal prodotti li nqabdu jew inħasdu mill-ibħra tal-kosta tal-prefetturi msemmija hemmhekk, irrispettivament minn fejn jaslu dawn il-prodotti.
      Artikolu 6
      Tfassil u ffirmar tad-dikjarazzjoni
      1.   Id-dikjarazzjoni msemmija fl-Artikolu 5 għandha titfassal skont il-mudell stipulat fl-Anness I.
      2.   Għall-prodotti msemmija fil-punti (a), (b), (c) jew (d) tal-Artikolu 5(3), id-dikjarazzjoni għandha tkun iffirmata minn rappreżentant awtorizzat tal-awtorità kompetenti Ġappuniża jew minn rappreżentant awtorizzat ta’ entità awtorizzata mill-awtorità kompetenti Ġappuniża taħt l-awtorità u s-sorveljanza tal-awtorità kompetenti Ġappuniża.
      3.   Għall-prodotti msemmija fil-punt (e), (f) u (g) tal-Artikolu 5(3), id-dikjarazzjoni għandha tkun iffirmata minn rappreżentant awtorizzat tal-awtorità kompententi Ġappuniża u għandha tkun akkumpanjata minn rapport analitiku li jkun fih ir-riżultati tat-teħid tal-kampjuni u l-analiżi.
      Artikolu 7
      Identifikazzjoni
      Kull kunsinna tal-prodotti msemmija fl-Artikolu 1 għandha tkun identifikata permezz ta' kodiċi li għandu jkun indikat fuq id-dikjarazzjoni msemmija fl-Artikolu 5(1), fuq ir-rapport analitiku msemmi fl-Artikolu 5(3), fuq iċ-ċertifikat sanitarju u fuq kwalunkwe dokumenti kummerċjali li jakkumpanjaw il-kunsinna.
      Artikolu 8
      Postijiet ta' spezzjoni fuq il-fruntiera u punt tad-dħul magħżul
      Il-kunsinni tal-prodotti msemmija fl-Artikolu 1, ħlief dawk li jaqaw fil-kamp ta' applikazzjoni tad-Direttiva tal-Kunsill 97/78/KE (8), għandhom jiġu introdotti fl-Unjoni permezz ta' punt tad-dħul magħżul skont it-tifsira tal-punt (b) tal-Artikolu 3 tar-Regolament tal-Kummissjoni (KE) Nru 669/2009 (9) (minn hawn 'il quddiem - "il-punt tad-dħul magħżul").
      Artikolu 9
      Notifika minn qabel
      L-operaturi tan-negozji tal-għalf u tal-ikel jew ir-rappreżentanti tagħhom għandhom jagħtu notifika minn qabel tal-wasla ta' kull kunsinna ta' prodotti msemmija fl-Artikolu 1, minn tal-inqas jumejn ta' xogħol qabel il-wasla fiżika tal-kunsinna lill-awtoritajiet kompetenti fuq il-post ta' spezzjoni fuq il-fruntiera jew fuq il-punt tad-dħul magħżul.
      Artikolu 10
      Kontrolli uffiċjali
      1.   L-awtoritajiet kompetenti tal-post ta' spezzjoni fuq il-fruntiera jew tal-punt tad-dħul magħżul għandhom iwettqu:
      
                  (a)
               
               
                  kontrolli tad-dokumenti fuq il-kunsinni kollha ta’ prodotti msemmija fl-Artikolu 1;
               
            
                  (b)
               
               
                  kontrolli fiżiċi u tal-identità, inkluża analiżi tal-laboratorju għall-preżenza ta’ ċesju-134 u ċesju-137, fuq 5 % tal-kunsinni.
               
            2.   Il-kunsinni għandhom jinżammu taħt kontroll uffiċjali, għal massimu ta’ ħamest ijiem ta’ xogħol, sakemm ikunu disponibbli r-riżultati tal-analiżi tal-laboratorju.
      3.   Jekk ir-riżultat tal-analiżi tal-laboratorju jipprovdi evidenza li l-garanziji pprovduti fid-dikjarazzjoni huma foloz, id-dikjarazzjoni titqies bħala mhux valida u l-kunsinna tal-għalf u tal-ikel ma tikkonformax mad-dispożizzjonijiet ta' dan ir-Regolament.
      Artikolu 11
      Spejjeż
      L-ispejjeż kollha li jirriżultaw mill-kontrolli uffiċjali msemmija fl-Artikolu 10 u kwalunkwe miżura li tittieħed wara li jkun hemm nuqqas ta’ konformità, għandhom jitħallsu mill-operaturi tan-negozju tal-għalf u l-ikel.
      Artikolu 12
      Rilaxx għaċ-ċirkolazzjoni ħielsa
      Il-kunsinni jistgħu jiġu rilaxxati għaċ-ċirkolazzjoni ħielsa biss jekk l-operatur tan-negozju tal-għalf u l-ikel jew ir-rappreżentant tiegħu jippreżenta dikjarazzjoni lill-awtoritajiet doganali, kif imsemmi fl-Artikolu 5(1), li:
      
                  (a)
               
               
                  tkun ġiet approvata kif dovut mill-awtorità kompetenti fil-post ta’ spezzjoni fuq il-fruntiera jew fil-punt tad-dħul magħżul; u
               
            
                  (b)
               
               
                  tipprovdi evidenza li l-kontrolli uffiċjali msemmija fl-Artikolu 10 jkunu twettqu u li r-riżultati ta’ dawn il-kontrolli kienu favorevoli.
               
            Artikolu 13
      Prodotti li mhumiex konformi
      Il-prodotti li mhumiex konformi mad-dispożizzjonijiet ta' dan ir-Regolament ma għandhomx jitqiegħdu fis-suq. Tali prodotti għandhom jintremew b’mod sigur jew jintbagħtu lura lejn il-pajjiż ta’ oriġini.
      Artikolu 14
      Rapporti
      L-Istati Membri għandhom jgħarrfu lill-Kummissjoni kull tliet xhur permezz tas-Sistema ta’ Twissija Bikrija għall-Għalf u l-Ikel (RASFF) bir-riżultati analitiċi kollha miksuba. Dan ir-rapport għandu jiġi ppreżentat matul ix-xahar li jaħbat wara kull taqsima ta’ tliet xhur fis-sena.
      Artikolu 15
      Revoka
      Ir-Regolament ta' Implimentazzjoni (UE) Nru 284/2012 huwa revokat.
      Ir-referenzi għar-Regolament revokat għandhom jittieħdu bħala referenzi għal dan ir-Regolament.
      Artikolu 16
      Miżura tranżitorja
      B’deroga mill-Artikolu 3, il-prodotti msemmija fl-Artikolu 1 jistgħu jiġu impurtati fl-Unjoni jekk jikkonformaw mar-Regolament ta’ Implimentazzjoni (UE) Nru 284/2012, fejn:
      
                  (a)
               
               
                  il-prodotti jkunu telqu mill-Ġappun qabel id-dħul fis-seħħ ta’ dan ir-Regolament; jew
               
            
                  (b)
               
               
                  il-prodotti jkunu akkumpanjati minn dikjarazzjoni b’konformità mar-Regolament ta’ Implimentazzjoni (UE) Nru 284/2012 li tkun inħarġet qabel l-1 ta’ Novembru 2012 u l-prodotti jkunu telqu mill-Ġappun qabel l-1 ta’ Diċembru 2012
               
            Artikolu 17
      Dħul fis-seħħ u perjodu ta' applikazzjoni
      Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Għandu japplika mid-data tad-dħul fis-seħħ sal-31 ta’ Marzu 2014.
      Dan ir-Regolament għandu jiġi rivedut qabel il-31 ta’ Marzu 2013 fir-rigward tal-prodotti li l-ħsad tagħhom huwa prinċipalment bejn Awwissu u Novembru u fir-rigward il-ħut u l-prodotti tas-sajd.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-26 ta’ Ottubru 2012.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 31, 1.2.2002, p. 1.
      
         (2)  ĠU L 80, 26.3.2011, p. 5.
      
         (3)  ĠU L 252, 28.9.2011, p. 10.
      
         (4)  ĠU L 92, 30.3.2012, p. 16.
      
         (5)  ĠU L 77, 24.3.2009, p. 1.
      
         (6)  ĠU L 371, 30.12.1987, p. 11.
      
         (7)  ĠU L 43, 14.2.1997, p. 1.
      
         (8)  ĠU L 24, 30.1.1998, p. 9.
      
         (9)  ĠU L 194, 25.7.2009 p. 11.
      
         ANNESS I
         
            Dikjarazzjoni għall-importazzjoni fl-Unjoni ta’
         
         … (Prodott u pajjiż ta’ oriġini)
         
            Kodiċi ta’ Identifikazzjoni tal-Lott … Numru tad-Dikjarazzjoni …
         
         Skont id-dispożizzjonijiet tar-Regolament ta’ Implimentazzjoni tal-Kummissjoni (UE) Nru 996/2012 li jimponi kundizzjonijiet speċjali li jirregolaw l-importazzjoni tal-għalf u l-ikel li joriġinaw fi jew ġejjin mill-Ġappun wara l-inċident tal-impjant tal-enerġija nukleari ta' Fukushima il-
         …
         (rappreżentant awtorizzat msemmi fl-Artikolu 6 (2) jew 6(3) tar-Regolament ta’ Implimentazzjoni (UE) Nru 996/2012)
         JIDDIKJARA li l- …
         … (prodotti msemmija fl-Artikolu 1)
         ta’ din il-kunsinna magħmula minn: …
         … (deskrizzjoni tal-kunsinna, prodott, numru u tip ta’ pakketti, piż gross jew nett)
         imbarkat fi … (post ta’ imbarkazzjoni)
         fi … (data tal-imbarkazzjoni)
         minn … (identifikazzjoni tat-trasportatur)
         lejn … (post u pajjiż ta’ destinazzjoni)
         li ġej mill-istabbiliment …
         … (isem u indirizz tal-istabbiliment)
         huwa konformi mal-leġiżlazzjoni fis-seħħ fil-Ġappun fir-rigward tal-livelli massimi għat-total ta’ ċesju-134 u ċesju-137.
         JIDDIKJARA li l-kunsinna tikkonċerna għalf u ikel
         
                     
                  
                  
                     
                        li ma jaqgħux taħt il-miżuri tranżitorji stipulati fil-leġiżlazzjoni Ġappuniża (ara l-Anness III tar-Regolament ta’ Implimentazzjoni (UE) Nru 996/2012) fir-rigward tal-livell massima għat-total ta’ ċesju-134 u ċesju-137
                  
               
                     
                  
                  
                     
                        li jaqgħu taħt il-miżuri tranżitorji stipulati fil-leġiżlazzjoni Ġappuniża (ara l-Anness III tar-Regolament ta’ Implimentazzjoni (UE) Nru 996/2012) fir-rigward tal-livell massima għat-total ta’ ċesju-134 u ċesju-137
                  
               JIDDIKJATA li l-kunsinna tikkonċerna:
         
                     
                  
                  
                     għalf jew ikel li nħasad u/jew ġie pproċessat qabel il-11 ta’ Marzu 2011;
                  
               
                     
                  
                  
                     għalf jew ikel li joriġina fi prefettura jew ġej minn waħda ħlief dawk ta' Fukushima, Gunma, Ibaraki, Tochigi, Miyagi, Saitama, Tokyo, Chiba, Kanagawa u Iwate, ħlief te u faqqiegħ li joriġinaw fil-prefettura ta’ Shizuoka ħlief faqqiegħ li joriġina fil-prefettura ta’ Yamanashi;
                  
               
                     
                  
                  
                     għalf u ikel li ġejjin mill-prefetturi ta’ Fukushima, Gunma, Ibaraki, Tochigi, Miyagi, Saitama, Tokyo, Chiba, Kanagawa u Iwate, iżda li ma joriġinawx f'waħda minn dawk il-prefetturi u li ma ġewx esposti għal radjuattività matul it-tranżitu;
                  
               
                     
                  
                  
                     għalf u ikel mhux elenkati fl-Anness IV tar-Regolament ta’ Implimentazzjoni (UE) Nru 996/2012, li joriġinaw fi u ġejjin minn unma, Ibaraki, Tochigi, Miyagi, Saitama, Tokyo, Chiba, Kanagawa u Iwate;
                  
               
                     
                  
                  
                     te jew faqqiegħ jew għalf jew ikel kompost li fih aktar minn 50 % ta’ dawn il-prodotti, li joriġina fil-prefettura ta’ Shizuoka, u li ttieħdu kampjuni minnu fi … (data), soġġetti għal analiżi tal-laboratorju fi …
                     (data) fil- …
                     (isem il-laboratorju), biex jiġu determinati l-livelli ta’ radjunuklidi, ċesju-134 u ċesju-137. Ir-rapport analitiku huwa mehmuż;
                  
               
                     
                  
                  
                     faqqiegħ jew għalf jew ikel kompost li fih aktar minn 50 % ta’ dawn il-prodotti, li joriġina fil-prefettura ta’ Yamanashi, u li ttieħdu kampjuni minnu fi … (data), soġġetti għal analiżi tal-laboratorju fi …
                     (data) fil- …
                     (isem il-laboratorju), biex jiġu determinati l-livelli ta’ radjunuklidi, ċesju-134 u ċesju-137. Ir-rapport analitiku huwa mehmuż;
                  
               
                     
                  
                  
                     għalf u ikel elenkati fl-Anness IV tar-Regolament ta’ Implimentazzjoni (UE) Nru 996/2012 jew għalf jew ikel kompost li fih aktar minn 50 % ta’ dawn il-prodotti, li joriġinaw fil-prefetturi ta’ Fukushima, Gunma, Ibaraki, Tochigi, Miyagi, Saitama, Tokyo, Chiba, Kanagawa u Iwate, u ttieħdu kampjuni minnhom fi … (data), soġġetti għal analiżi tal-laboratorju fi … (data) fil- … (isem il-laboratorju), biex jiġu determinati l-livelli ta’ radjunuklidi, ċesju-134 u ċesju-137. Ir-rapport analitiku huwa mehmuż;
                  
               
                     
                  
                  
                     għalf u ikel ta’ oriġini mhux magħrufa jew li jinkludi aktar minn 50 % ta’ ingredjent/i ta’ oriġini mhux magħrufa u li ttieħdu kampjuni minnu fi … (data), soġġetti għal analiżi tal-laboratorju fi … (data) fil- … (isem il-laboratorju), biex jiġi determinat il-livell ta’ radjunuklidi, ċesju-134 u ċesju-137. Ir-rapport analitiku huwa mehmuż.
                  
               Magħmul fi … fi …
         Timbru u firma tar- rappreżentant awtorizzat msemmi fl-Artikolu 6 (2) jew (3) tar-Regolament ta’ Implimentazzjoni (UE) Nru 996/2012,
         
            Parti li għandha timtela mill-awtorità kompetenti fil-post ta' spezzjoni fil-fruntiera (BIP) jew punt tad-dħul magħżul (DPE)
         
         
                     
                  
                  
                     Il-kunsinna ġiet aċċettata biex tiġi ppreżentata lill-awtoritajiet doganali għar-rilaxx fiċ-ċirkolazzjoni libera fl-Unjoni
                  
               
                     
                  
                  
                     Il-kunsinna MA ĠIETX aċċettata biex tiġi ppreżentata lill-awtoritajiet doganali għar-rilaxx fiċ-ċirkolazzjoni libera fl-Unjoni
                  
               …
         (Awtorità kompetenti, Stat Membru)
         …
         
                     Data
                  
                  
                     Timbru
                  
                  
                     Firma
                  
               
      
         ANNESS II
         
            Livelli massimi għall-ikel
             (1)
            (Bq/kg) kif stipulat fil-leġiżlazzjoni Ġappuniża
         
         
                      
                  
                  
                     Ikel għat-trabi u tfal żgħar
                  
                  
                     Ħalib u xarbiet abbażi tal-ħalib
                  
                  
                     Ikel ieħor bl-eċċezzjoni ta’ - ilma minerali u xarbiet simili - te magħmul minn weraq mhux fermentati
                  
                  
                     Ilma minerali u xarbiet simili u te magħmul weraq mhux fermentati
                  
               
                     Total ta’ ċesju-134 u ċesju-137
                  
                  
                     50  (2)
                     
                  
                  
                     50  (2)
                     
                  
                  
                     100  (2)
                     
                  
                  
                     10  (2)
                     
                  
               
            
         
            Livelli massimi għall-għalf
             (3)
            (Bq/kg) kif stipulat fil-leġiżlazzjoni Ġappuniża
         
         
                      
                  
                  
                     Għalf maħsub għal bhejjem u żwiemel
                  
                  
                     Għalf maħsub għall-ħnieżer
                  
                  
                     Għalf maħsub għat-tjur
                  
                  
                     Għalf għall-ħut (5)
                     
                  
               
                     Total ta’ ċesju-134 u ċesju-137
                  
                  
                     100  (4)
                     
                  
                  
                     80  (4)
                     
                  
                  
                     160  (4)
                     
                  
                  
                     40  (4)
                     
                  
               
            (1)  Għal prodotti mniffxin li huma maħsuba biex jiġu kkunsmati fi stat rikostitwit, il-livell massimu japplika għall-prodott rikostitwit kif ikun lest għall-konsum.
         Għal faqqiegħ imnixxef fattur ta' rikostruzzjoni ta' 5 huwa applikabbli.
         Għat-te, il-livell massimu japplika għal infużjoni magħmula minn weraq tat-te. Il-fattur ta' proċessar għal te mnixxef huwa ta’ 50, u għaldaqstant il-livell massimu ta’ 500 Bq/kg fuq weraq tat-te mnixxfa jiżgura li l-livell fit-te ma jaqbiżx il-livell massimu ta’ 10 Bq/kg.
         
            (2)  Sabiex tiġi żgurata konsistenta mal-livelli massimi, applikati bħalissa fil-Ġappun, dawn il-valuri jissostittwixxu fuq bażi provviżorja l-valuri stipulati fir-Regolament tal-Kunsill (Euratom) Nru 3954/87.
         
            (3)  Livell massimu huwa relattiv għal għalf b’kontenut ta' umdità ta’ 12 %.
         
            (4)  Sabiex tiġi żgurata konsistenta mal-livelli massimi applikati bħalissa fil-Ġappun, dawn il-valuri jissostittwixxu fuq bażi provviżorja l-valuri stipulati fir-Regolament tal-Kummissjoni (Euratom) Nru 770/90 (ĠU L 83, 30.3.1990, p. 78).
         
            (5)  Bl-eċċezzjoni ta’ għalf għal ħut ornamentali.
      
      
         ANNESS III
         
            Miżuri tranżitorji stipulati fil-leġiżlazzjoni Ġappuniża u ta' applikazzjoni għal dan ir-Regolament
         
         
                  
                     (a)
                  
                  
                     Ħalib u prodotti magħmula mill-ħalib, ilma minerali u xarbiet simili li huma manifatturati u/jew ipproċessati qabel il-31 ta’ Marzu 2012 ma għandhomx jinkludu ċesju radjuattiv ta’ aktar minn 200 Bq/kg. Ikel ieħor, ħlief għar-ross, il-fażola tas-sojja u prodotti ipproċessati minnhom li huma manifatturati, u/jew ipproċessati qabel il-31 ta' Marzu 2012 ma għandhomx jinkludu ċesju radjuattiv ta' aktar minn 500 Bq/kg.
                  
               
                  
                     (b)
                  
                  
                     Prodotti magħmula minn ross li huwa manifatturat, u/jew proċessati qabel it-30 ta’ Settembru 2012 ma għandhomx jinkludu ċesju radjuattiv aktar minn 500 Bq/kg.
                  
               
                  
                     (c)
                  
                  
                     Fażola tas-sojja li nħasdet u tqiegħdet fis-suq qabel il-31 ta’ Diċembru 2012 ma għandhomx jinkludu ċesju radjuattiv aktar minn 500 Bq/kg.
                  
               
                  
                     (d)
                  
                  
                     Prodotti magħmula minn fażola tas-sojja li hija manifatturata, u/jew proċessati qabel il-31 ta’ Diċembru 2012 ma għandhomx jinkludu ċesju radjuattiv aktar minn 500 Bq/kg.
                  
               
      
         ANNESS IV
         
            Għalf u ikel li huwa meħtieġ teħid ta’ kampjuni u analiżi fil-preżenza ta’ ċesju-134 u ċesju-137 qabel l-esportazzjoni lejn l-Unjoni
         
         
                     (a)
                  
                  
                     prodotti li joriġinaw fil-prefettura ta’ Fukushima:
                     
                                 —
                              
                              
                                 il-prodotti kollha, filwaqt li titqies l-eżenzjoni stipulata fl-Artikolu 1 ta’ dan ir-Regolament.
                              
                           
               
                     (b)
                  
                  
                     prodotti li joriġinaw fil-prefettura ta’ Shizuoka:
                     
                                 —
                              
                              
                                 te u prodotti pproċessati minnu li jaqgħu taħt il-kodiċi NM 09022101 20 u 2202 90 10;
                              
                           
                                 —
                              
                              
                                 faqqiegħ u prodotti pproċessati minnu li jaqgħu taħt il-kodiċi NM 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 u 2005 99 80.
                              
                           
               
                     (c)
                  
                  
                     prodotti li joriġinaw fil-prefettura ta’ Yamanashi:
                     
                                 —
                              
                              
                                 faqqiegħ u prodotti pproċessati minnu li jaqgħu taħt il-kodiċi NM 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 u 2005 99 80.
                              
                           
               
                     (d)
                  
                  
                     prodotti li joriġinaw fil-prefetturi ta’ Gunma, Ibaraki, Tochigi, Miyagi, Saitama, Tokyo, Chiba, Kanagawa jew Iwate:
                     
                                 —
                              
                              
                                 te u prodotti pproċessati minnhom li jaqgħu taħt il-kodiċi NM 0902, 2101 20 u 2202 90 10;
                              
                           
                                 —
                              
                              
                                 faqqiegħ u prodotti pproċessati minnu li jaqgħu taħt il-kodiċi NM 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 u 2005 99 80;
                              
                           
                                 —
                              
                              
                                 ħut u prodotti tas-sajd li jaqgħu taħt il-kodiċi NM 0302, 0303, 0304, 0305, 0306, 0307 u 0308 (*);
                              
                           
                                 —
                              
                              
                                 ross u prodotti pproċessati minnu li jaqgħu fi ħdan il-kodiċi NM 1006, 1102 90 50, 1103 19 50, 1103 20 50, 1104 19 91, 1104 19 99, 1104 29 17, 1104 29 30, 1104 29 59, 1104 29 89, 1104 30 90, 1901, 1904 10 30, 1904 20 95, 1904 90 10 u 1905 90 (*);
                              
                           
                                 —
                              
                              
                                 fażola tas-sojja u prodotti pproċessati minnha li jaqgħu taħt il-kodiċi NM 1201 90, 1208 10, 1507 (*);
                              
                           
                                 —
                              
                              
                                 Fażola żgħira (adzuki) li taqa' fi ħdan il-kodiċi NM 0708 20, 0713 32 00 u prodotti pproċessati minnha li jaqgħu taħt il-kodiċi NM bħal 1106 10 (*);
                              
                           
                                 —
                              
                              
                                 bluberries u prodotti pproċessati minnhom li jaqgħu fi ħdan il-kodiċi NM 0810 40 30, 0810 40 50, 0811 90 50, 0811 90 70, 0812 90 40, 0813 40 95;
                              
                           
                                 —
                              
                              
                                 lewż ginko li jaqa’ fi ħdan il-kodiċi NM 0802 90 85 u prodotti pproċessati minnu li jaqgħu fi ħdan il-kodiċi NM bħal 0811 90 19, 0811 90 39, 0811 90 95, 0812 90 98, 0813 40 95;
                              
                           
                                 —
                              
                              
                                 Berquqa Ġappuniża li taqa’ fi ħdan il-kodiċi NM 0809 40 05 u prodotti pproċessati minnu li jaqgħu fi ħdan il-kodiċi NM bħal 0811 90 19, 0811 90 39, 0811 90 95, 0812 90 98, 0813 40 95;
                              
                           
                                 —
                              
                              
                                 frott taċ-ċitru li jaqa’ fi ħdan il-kodiċi NM 0805, il-qoxra tal-frott taċ-ċitru li taqa' fi ħdan il-kodiċi NM 0814 00 00 u prodotti pproċessati li jaqgħu fi ħdan il-kodiċi NM bħal 0811 90 19, 0811 90 39, 0811 90 95, 0812 90 25, 0812 90 98, 0813 40 95 (*);
                              
                           
                                 —
                              
                              
                                 Frotta tal-kaki Ġappuniża li taqa’ fi ħdan il-kodiċi NM 0810 70 00 u prodotti pproċessati minnha li jaqgħu fi ħdan il-kodiċi NM 0811 90 19, 0811 90 39, 0811 90 95, 0812 90 98, 0813 40 95 (*);
                              
                           
                                 —
                              
                              
                                 rummien li jaqa’ fi ħdan il-kodiċi NM 0810 90 75 u prodotti pproċessati minnu li jaqgħu fi ħdan il-kodiċi NM bħal 0811 90 19, 0811 90 39, 0811 90 95, 0812 90 98, 0813 40 95 (*);
                              
                           
                                 —
                              
                              
                                 chocolate vine (Akebia quinata) u prodotti pproċessati minnha li jaqgħu fi ħdan il-kodiċi NM 0810 90 75, 0811 90 19, 0811 90 39, 0811 90 95, 0812 90 98, u 0813 40 95;
                              
                           
                                 —
                              
                              
                                 frott taż-żerriegħa (Chaenomeles) li jaqa’ fi ħdan il-kodiċi NM 0810 90 75 u prodotti pproċessati minnu li jaqgħu fi ħdan il-kodiċi NM 0811 90 19, 0811 90 39, 0811 90 95, 0812 90 98, 0813 40 95 (*);
                              
                           
                                 —
                              
                              
                                 pawpaws (Asimina triloba) li jaqgħu fi ħdan il-kodiċi NM 0810 90 75 u prodotti pproċessati minnhom li jaqgħu fi ħdan il-kodiċi NM 0811 90 19, 0811 90 39, 0811 90 95, 0812 90 98, 0813 40 95 (*);
                              
                           
                                 —
                              
                              
                                 lanġas li jaqa’ fi ħdan il-kodiċi NM 0808 30 10 u prodotti pproċessati minnu li jaqgħu fi ħdan il-kodiċi NM bħal 0811 90 19, 0811 90 39, 0811 90 95, 0812 90 98, 0813 40 30 (*);
                              
                           
                                 —
                              
                              
                                 qastan li jaqa’ fi ħdan il-kodiċi NM 0802 41 00 u 0802 42 00 u prodotti pproċessati minnu li jaqgħu fi ħdan il-kodiċi NM bħal 0811 90 19, 0811 90 39, 0811 90 95, 0812 90 98, 0813 40 95 (*);
                              
                           
                                 —
                              
                              
                                 ġewż li jaqa’ fi ħdan il-kodiċi NM 0802 31 00 u 0802 32 00 u prodotti pproċessati minnu li jaqgħu fi ħdan il-kodiċi NM bħal 0811 90 19, 0811 90 39, 0811 90 95, 0812 90 98, 0813 40 95 (*);
                              
                           
                                 —
                              
                              
                                 Ashitaba (Angelica keiskei) u prodotti pproċessati minnha li jaqgħu fi ħdan il-kodiċi NM 0709 99, 0710 80, 0711 90 u 0712 90;
                              
                           
                                 —
                              
                              
                                 butterbur ġgant (fuki), butterbur scape Ġappuniż (Petasites japonicus) u prodotti pproċessati minnu li jaqgħu fi ħdan il-kodiċi NM 0709 99, 0710 80, 0711 90 u 0712 90;
                              
                           
                                 —
                              
                              
                                 ġinġer Ġappuniż (Myoga) li jaqa’ fi ħdan il-kodiċi NM 0709 99, 0710 80, 0711 90, 0712 90 u prodotti pproċessati minnu bħal dawk li jaqgħu fi ħdan il-kodiċi NM 2008 99 49, 2008 99 67;
                              
                           
                                 —
                              
                              
                                 partijiet li jittieklu ta’ Aralia sp. u prodotti pproċessati minnha li jaqgħu fi ħdan il-kodiċi NM 0709 99, 0710 80, 0711 90 u 0712 90;
                              
                           
                                 —
                              
                              
                                 bambù shoot (Phyllostacys pubescens) u prodotti pproċessati minnha li jaqgħu fi ħdan il-kodiċi NM 0709 99, 0710 80, 0711 90, 0712 90, 2004 90 u 2005 91;
                              
                           
                                 —
                              
                              
                                 bracken (Pteridium aquilinum) u prodotti pproċessati minnu li jaqgħu fi ħdan il-kodiċi NM 0709 99, 0710 80, 0711 90 u 0712 90;
                              
                           
                                 —
                              
                              
                                 partijiet li jittieklu ta’ horseradishe jew wasabi Ġappuniż (Wasabia japonica) u prodotti pproċessati minnu li jaqgħu fi ħdan il-kodiċi NM 0709 99, 0710 80, 0711 90 u 0712 90 u 0910 99;
                              
                           
                                 —
                              
                              
                                 Tursin Ġappuniż (Oenanthe javanica) u prodotti pproċessati minnu li jaqgħu fi ħdan il-kodiċi NM 0709 99, 0710 80, 0711 90 u 0712 90;
                              
                           
                                 —
                              
                              
                                 Bżar Ġappuniż (Zanthoxylum piperitum) li jaqa' fi ħdan il-kodiċi NM 0910 99;
                              
                           
                                 —
                              
                              
                                 Royal fern Ġappuniż (Osmunda japonica) u prodotti pproċessati minnu li jaqgħu fi ħdan il-kodiċi NM 0709 99, 0710 80, 0711 90 u 0712 90;
                              
                           
                                 —
                              
                              
                                 koshiabura (nebbieta ta’ Eleuterococcus sciadophylloides) u prodotti pproċessati minnha li jaqgħu fi ħdan il-kodiċi NM 0709 99, 0710 80, 0711 90 u 0712 90;
                              
                           
                                 —
                              
                              
                                 momijigasa (Parasenecio delphiniifolius) u prodotti pproċessati minnha li jaqgħu fi ħdan il-kodiċi NM 0709 99, 0710 80, 0711 90 u 0712 90;
                              
                           
                                 —
                              
                              
                                 ostrich fern (Matteuccia struthioptheris) u prodotti pproċessati minnu li jaqgħu fi ħdan il-kodiċi NM 0709 99, 0710 80, 0711 90 u 0712 90;
                              
                           
                                 —
                              
                              
                                 plantain lily (Hosta Montana) u prodotti pproċessati minnha li jaqgħu fi ħdan il-kodiċi NM 0709 99, 0710 80, 0711 90 u 0712 90;
                              
                           
                                 —
                              
                              
                                 uwabamisou (Elatostoma umbellatum var. majus) u prodotti pproċessati minnu li jaqgħu fi ħdan il-kodiċi NM 0709 99, 0710 80, 0711 90 u 0712 90;
                              
                           
                                 —
                              
                              
                                 victory onion (Allium victorialis subsp, Platyphyllum) u prodotti pproċessati minnu li jaqgħu fi ħdan il-kodiċi NM 0703 10, 0710 80, 071190071220 u 0712 90;
                              
                           
                                 —
                              
                              
                                 xewk (Cirsium japonicum) u prodotti pproċessati minnu li jaqgħu fi ħdan il-kodiċi NM 0709 99, 0710 80, 0711 90 u 0712 90 (*);
                              
                           
                                 —
                              
                              
                                 yobusumaso (Honma) (Cacalia hastata ssp orientalis) u prodotti pproċessati minnu li jaqgħu fi ħdan il-kodiċi NM 0709 99, 0710 80, 0711 90 u 0712 90 (*);
                              
                           
                                 —
                              
                              
                                 
                                    Synurus pungens (Oyamabokuchi) u prodotti pproċessati minnu li jaqgħu fi ħdan il-kodiċi NM 0709 99, 0710 80, 0711 90 u 0712 90 (*);
                              
                           
                                 —
                              
                              
                                 denb iż-żiemel tal-għelieqi (Equisetum arvense) u prodotti pproċessati minnu li jaqgħu fi ħdan il-kodiċi NM 0709 99, 0710 80, 0711 90 u 0712 90 (*);
                              
                           
                                 —
                              
                              
                                 
                                    Actinidia polygama (silver vine) u prodotti pproċessati minnha li jaqgħu fi ħdan il-kodiċi NM 0810 90 75, 0811 90 19, 0811 90 39, 0811 90 95, 0812 90 98, u 0813 40 95 (*);
                              
                           
                                 —
                              
                              
                                 Taro (Colocasia esculenta) u prodotti pproċessati minnu li jaqgħu fi ħdan il-kodiċi NM 0714 40 (*);
                              
                           
                                 —
                              
                              
                                 Yacon (Smallanthus sonchifolius) u u prodotti pproċessati minnu li jaqgħu fi ħdan il-kodiċi NM 0709 99, 0710 80, 0711 90, 0712 90 u 0714 90 (*);
                              
                           
               
                     (e)
                  
                  
                     prodotti komposti li jinkludu aktar minn 50 % tal-prodotti msemmija fl-intestaturi (a), (b), (c) u (d) ta' dan l-Anness.
                  
               
            (*)  l-elenku ta' dawn il-prodotti se jiġi rivedut qabel il-31 ta' Marzu 2013 filwaqt li jqis ir-riżultati analitiċi fil-perjodu ta' bejn Settembru 2012 sa Diċembru 2012.